U Z N E S E N I A

z riadneho rokovania Obecného zastupiteľstva v Slaskej zo dňa 14. decembra 2011
vo volebnom období 2010 - 2014

Uznesenie č. 62/2011

Obecné zastupiteľstvo
schvaľuje:

-	Program zasadnutia obecného zastupiteľstva s obsahom, ktorý je uvedený v zápisnici.

Uznesenie č. 63/2011

Obecné zastupiteľstvo
volí:

-	Ing. Miroslava Hrica a Ing. Arnošta Götha za overovateľov zápisnice obecného zastupiteľstva konaného dňa 14.12.2011.

Uznesenie č. 64/2011

Obecné zastupiteľstvo
berie na vedomie:

-	Správu hlavného kontrolóra obce o kontrole uznesení obecného zastupiteľstva za rok 2011. 

Uznesenie č. 65/2011

Obecné zastupiteľstvo
schvaľuje:

-	Prevádzkové  hodiny prevádzky pohostinstva súp. č. 196 podľa žiadosti p. Jaroslava Látku, IČO – 45 326 088, s miestom podnikania Slaská č. 52, za podmienky dodržiavania nočného pokoja. 

Uznesenie č. 66/2011

Obecné zastupiteľstvo
berie na vedomie:

-	Žiadosť p. Emílie Bahnovej o vyjadrenie k odkúpeniu pozemku. 

Uznesenie č. 67/2011

Obecné zastupiteľstvo
schvaľuje:

-	Poskytnutie dotácie z rozpočtu obce na rok 2012 v sume 1.800,00 € pre žiadateľa: OZ PRO SLASKÁ, IČO – 42 193 320, Slaská č. 17, 966 22. 

Uznesenie č. 68/2011

Obecné zastupiteľstvo
schvaľuje:

-	Poskytnutie dotácie z rozpočtu obce na rok 2012 v sume 3.320,00 € pre žiadateľa: OZ Športový klub Slaská, IČO – 45 017 638, Slaská č. 17, 966 22.

Uznesenie č. 69/2011

Obecné zastupiteľstvo
schvaľuje:

-	Poskytnutie dotácie z rozpočtu obce na rok 2012 v sume 1.000,00 € pre žiadateľa: Jednota dôchodcov na Slovensku – Základná organizácia Jednoty dôchodcov na Slovensku Slaská, IČO – 00 897 019, číselný identifikátor – 00897019 637, Slaská č. 213, 966 22.

Uznesenie č. 70/2011

Obecné zastupiteľstvo
berie na vedomie:

-	Plnenie rozpočtu k 30.11.2011.

Uznesenie č. 71/2011

Obecné zastupiteľstvo
berie na vedomie:

-	Správu hlavného kontrolóra obce o výsledkoch kontrolnej činnosti za II. polrok 2011.
-	Návrh plánu kontrolnej činnosti hlavného kontrolóra obce na I. polrok 2012.

Uznesenie č. 72/2011

Obecné zastupiteľstvo
schvaľuje:

-	Rozpočtové opatrenie č. 3/2011 podľa predloženého návrhu. 

Uznesenie č. 73/2011

Obecné zastupiteľstvo
schvaľuje:

-	Podľa § 9a ods. 8 písm. b) zákona č. 138/1991 Zb. o majetku obcí v znení neskorších predpisov zámenu nehnuteľností v k.ú. Slaská, okres Žiar nad Hronom a to spoluvlastnícky podiel o veľkosti 6/10 na pozemku parcela č. C-KN 702/5 o výmere 433 m2, vedenom ako zastavaná plocha a nádvoria (zodpovedajúca výmera podielu – 259,8 m2), spoluvlastnícky podiel o veľkosti 1/2 na pozemku parcela č. C-KN 702/15 o výmere 181 m2, vedenom ako zastavaná plocha a nádvoria (zodpovedajúca výmera podielu  – 90,5 m2), spoluvlastnícky podiel o veľkosti 1/2 na pozemku parcela č. C-KN 702/16 o výmere 104 m2, vedenom ako zastavaná plocha a nádvoria (zodpovedajúca výmera podielu  – 52 m2), spoluvlastnícky podiel o veľkosti 1/2 na pozemku parcela č. C-KN 702/17 o výmere 175 m2, vedenom ako zastavaná plocha a nádvoria (zodpovedajúca výmera podielu – 87,5 m2), vlastnícky podiel o veľkosti 1/1 na pozemku parcela č. C-KN 702/18 o výmere 60 m2, vedenom ako zastavaná plocha a nádvoria (zodpovedajúca výmera podielu – 60 m2), spoluvlastnícky podiel o veľkosti 1/2 na pozemku parcela č. C-KN 702/20 o výmere 197 m2, vedenom ako zastavaná plocha a nádvoria (zodpovedajúca výmera podielu – 98,5 m2), vlastnícky podiel o veľkosti 1/1 na pozemku parcela č. C-KN 702/21 o výmere 88 m2, vedenom ako zastavaná plocha a nádvoria (zodpovedajúca výmera podielu – 88 m2), vlastnícky podiel o veľkosti 1/1 na pozemku parcela č. C-KN 702/22 o výmere 364 m2, vedenom ako zastavaná plocha a nádvoria (zodpovedajúca výmera podielu – 364 m2), všetky zapísané na LV č. 1, k.ú. Slaská, obec Slaská, okres Žiar nad Hronom od obce Slaská, IČO – 00320994, Slaská č. 17, 966 22 Lutila v prospech COOP JEDNOTA ŽARNOVICA, spotrebné družstvo, IČO – 00 169 030, so sídlom Bystrická 44, 966 81 Žarnovica a spoluvlastnícky podiel  o veľkosti 4/10 na viacúčelovej stavbe súp. č. 16, postavenej na pozemku parcela č. C-KN 702/5 od COOP JEDNOTA ŽARNOVICA, spotrebné družstvo, IČO – 00 169 030, so sídlom Bystrická 44, 966 81 Žarnovica v prospech obce Slaská, IČO – 00320994, Slaská č. 17, 966 22 Lutila. Uvedená zámena sa schvaľuje z dôvodu, že ide o pozemky pod stavbou súp. č. 16 a o priľahlé pozemky k uvedenej stavbe potrebné na užívanie predmetnej stavby. 
-	Obsah zámennej zmluvy podľa predloženého návrhu.

Uznesenie č. 74/2011

Obecné zastupiteľstvo
schvaľuje:

-	Finančný rozpočet obce na rok 2012 podľa predloženého návrhu.
-	Programový rozpočet obce na rok 2012 podľa predloženého návrhu

Uznesenie č. 75/2011

Obecné zastupiteľstvo
berie na vedomie:

-	Návrh finančného rozpočtu obce na roky 2013 a 2014 podľa predloženého návrhu.
-	Návrh programového rozpočtu obce na roky 2013 a 2014 podľa predloženého návrhu.

Uznesenie č. 76/2011

Obecné zastupiteľstvo
schvaľuje:

-	VZN č. 1/2012 o dani z nehnuteľnosti na území obce Slaská.

Uznesenie č. 77/2011

Obecné zastupiteľstvo
schvaľuje:

-	VZN č. 2/2012 o miestnych daniach a miestnom poplatku za komunálne odpady a drobné stavebné odpady na území obce Slaská. 

Uznesenie č. 78/2011

Obecné zastupiteľstvo
schvaľuje:

-	VZN č. 3/2012 o podmienkach držania psov na území obce Slaská.

Uznesenie č. 79/2011

Obecné zastupiteľstvo
zrušuje: 

-	VZN č. 1/2009 o údržbe miestnych komunikácii a priestranstiev na území obce Slaská.

Uznesenie č. 80/2011

Obecné zastupiteľstvo 
schvaľuje:
-	Uzavretie nájomnej zmluvy medzi prenajímateľom – Slovenský vodohospodársky podnik, š.p., IČO – 36 022 047, Radničné námestie 8, 969 55 Banská Štiavnica a nájomcom – obec Slaská, IČO – 00 320 994, Slaská č. 17, 966 22 Lutila, predmetom ktorej je prenechanie vodného toku Slaského potoka v úseku od rkm 3,296 po rkm 4,484 do dočasného užívania za účelom realizácie protipovodňových opatrení stavbou „Opatrenia na ochranu pred povodňami v obci Slaská“ za podpory nenávratného finančného príspevku z Operačného programu Životnéprostredie, v rámci prioritnej osi č. 2 Ochrana pred povodňami, operačného cieľa 2.1 Preventívne opatrenia na ochranu pred povodňami na dobu určitú do 31.12.2020 za nájomné 1,00 €/ročne bez DPH.

Uznesenie č. 81/2011

Obecné zastupiteľstvo
menuje:

-	Členov ústrednej a čiastkovej inventarizačnej komisie na vykonanie riadnej inventarizácie majetku a záväzkov ku dňu 31.12.2011 podľa predloženého návrhu.

Uznesenie č. 82/2011

Obecné zastupiteľstvo
schvaľuje:

-	Zmenu článku 9 ods.4 Smernice č. 1 o účtovaní a obehu účtovných dokladov podľa predloženého návrhu s účinnosťou od 1.1.2012.

Uznesenie č. 83/2011

Obecné zastupiteľstvo
schvaľuje:

-	Výšku nájomného pre rok 2012 za prenájom vozidla – traktor Zetor 77–45 v sume 10,00 €/hodina.

Uznesenie č. 84/2011

Obecné zastupiteľstvo
berie na vedomie:

-	Informáciu starostu obce o poskytnutí nenávratného finančného príspevku pre obec v sume 142.434,00 € od Pôdohospodárskej platobnej agentúry, o jednorázovom vyplatení prekleňovacieho úveru v sume 129.570,98 € a o nulovej zadĺženosti obce.

Uznesenie č. 85/2011

Obecné zastupiteľstvo
schvaľuje:

-	Predloženie žiadosti o NFP v rámci OP Životné prostredie, Prioritná os 2 Ochrana pred povodňami, kód výzvy OPŽP-PO2-11-1 s názvom projektu „Protipovodňové opatrenia v obci Slaská“ s výškou celkových výdavkov na projekt maximálne v sume 1 447 505,95 €, s výškou celkových oprávnených výdavkov na projekt maximálne v sume 1 441 505,95 €, s výškou spolufinancovania projektu z celkových oprávnených výdavkov vo výške 5% maximálne v sume 72 075,30 € a s výškou neoprávnených výdavkov projektu maximálne v sume 6 000,00 €. Celková suma spolufinancovania projektu  predstavuje maximálne sumu 78 075,30 €. Spolufinancovanie bude zabezpečené z úverových zdrojov.

Uznesenie č. 86/2011

Obecné zastupiteľstvo
schvaľuje:

-	Podľa § 9a ods. 9 písm. c) zákona č. 138/1991 Zb. o majetku obcí v znení neskorších predpisov prenájom pôdy (orná pôda, trvalý trávny porast, lesné pozemky, ostatné plochy) vo vlastníctve obce zapísanom na listoch vlastníctva obce k 1.1.2012 a to v prospech nájomcu – Pozemkové spoločenstvo poľnohospodárskych a lesných pozemkov a urbárnikov Obce Slaská, IČO – 37 996 592, Obecný úrad Slaská, Slaská č. 17, 966 22 Lutila za nájomné  v sume 25,00 Eur/ha/ročne splatné vždy do 15. decembra príslušného roka na dobu určitú a to od 1.1.2012 do 31.12.2020 s podmienkou, že sa nájomca zapíše ako nájomca do katastra nehnuteľností a bude znášať daň z nehnuteľností za prenajaté pozemky. Dôvod hodný osobitného zreteľa v prípade tohto prenájmu obec zdôvodňuje tým, že je sama podielnikom právnickej osoby nájomcu, pôvodný nájom sa zvyšuje o viac ako 200 %, čo je primeraný nájom. Zámer prenajať pozemky týmto spôsobom obec zverejnila dňa 28.11.2011 na svojej úradnej tabuli a na svojej internetovej stránke počas celej doby od 28.11.2011 do 14.12.2011. „Za“ hlasovali všetci poslanci obecného zastupiteľstva, čím bola splnená podmienka trojpätinovej väčšiny.

Za správnosť: Zuzana M o j ž i š o v á, v.r.

Daniel  G e l i e n, v.r.
starosta obce